b'\n_START_ARTICLE_\nH\xc3\xa5ndball-EM for kvinner\n_START_PARAGRAPH_\nH\xc3\xa5ndball-EM for kvinner eller Europamesterskapet i h\xc3\xa5ndball for kvinner arrangeres av det europeiske h\xc3\xa5ndballforbundet (EHF) og avholdes hvert partalls\xc3\xa5r (annethvert \xc3\xa5r). Det f\xc3\xb8rste EM for kvinner ble avholdt i 1994 og vinner ble Danmark._NEWLINE_Etter at Danmark vant sin annen mesterskapstittel to \xc3\xa5r senere, er det Norge som totalt har dominert h\xc3\xa5ndball-EM for kvinner. Den f\xc3\xb8rste EM-tittelen for landet kom i 1998, og i \xc3\xa5rene 2004-16 har Norge vunnet seks av sju mesterskap, og har med det tilsammen sju mesterskapstitler, som er fire fler enn neste nasjon, Danmark. Montenegro er det eneste landet som har vunnet EM for kvinner, uten \xc3\xa5 ha noen andre mesterskapsmedaljer.'